Bumerangi (sarjakuvahahmo)

**Bumerangi**, oikealta nimeltään **Fred Myers**, on Marvel-kustantamon sarjakuvissa esiintyvä superroisto. Hahmon ensiesiintyminen tapahtui *Tales to Astonish*-lehden numerossa 81 (1965). Hahmon loivat Stan Lee ja Jack Kirby. Bumerangi ei koskaan ole ollut erityisen pahamaineinen rikollinen (luultavasti hahmon yhteneväisyyksistä toisen suositumman vihollisen Napakympin kanssa), mutta on toiminut menestyksekkäästi superroistoryhmittymissä, kuten Kahdentoista Koplassa. Hänen koodinimensä tulee miehen mestarillisesta taidosta käsitellä erilaisia bumerangeja.

Suomessa Bumerangin ensiesiintyminen tapahtui Ihmesarjan numerossa 5 (1967) tarinassa *Hulk tapaa Bumerangin (osa 1/2)*. Samassa tarinassa myös Hulk esiintyi ensimmäisen kerran Suomessa.

## Historia

Fred Myers syntyi Alice Springsissä, Australiassa. Hän kasvoi kuitenkin Yhdysvalloissa, jossa vartuttuaan ryhtyi pelaamaan baseballia. Myers oli huippuluokan syöttäjä, joka kuitenkin ajautui ottamaan lahjuksia ja järjestämään järjestettyjä otteluita. Tämän tultua ilmi, Myers potkittiin ulos kaikista suurimmista liigoista. Vailla päämäärää Myersiin otti myöhemmin yhteyttä laaja rikollisjärjestö, joka näki Myersin kyvyissä potentiaalia. Myers suostui jatkamaan rikollisia toimiaan ja järjestö varusti hänet puvulla ja laajalla bunerangiarsenaalilla. Myers ryhtyi kutsumaan itseään Bumerangiksi.

Myöhemmin Bumerangi palasi takaisin Australiaan, jossa hän kehitti taitojaan ja rakenteli lisää erilaisia temppubumerangeja. Päätettyään olevansa valmis Bumerangi matkusti takaisin Yhdysvaltoihin, jossa tarjosi rikolliskartelleille taitojaan palkkasoturina. Esimerkiksi Hopeasamurai, Kingpin ja Justin Hammer hyödynsivät miehen taitoja. Bumerangi on kuulunut Syndikaattiin, Pahuuden Mestareihin ja Kahdentoista Koplassa.

## Voimat ja varusteet

## Ultimate Bumerangi
Ultimate Marvel-jatkumossa Bumerangi esiintyi lyhyesti taistellessaan Tuomaria vastaan. Paikalle sattunut Hämähäkkimies vangitsee Tuomarin ja kiitollinen Bumerangi tarjoaa ryöstösaaliistaan tuhansia dollareita Hämähäkkimiehelle, mikäli tämä auttaisi hänet pakoon. Hämähäkkimies kieltäytyy ja vangitsee Bumerangin seitillään Tuomarin seuraksi.

## Muissa medioissa
### Televisio
* Bumerangi esiintyy animaatiosarjassa *[[The Marvel Super Heroes]]*, ääninäyttelijänään Ed McNamara.
* Bumerangi esiintyy animaatiosarjassa *[[The Avengers: United They Stand]]*, ääninäyttelijänään Rob Cowan. Tämä versio on yksi Helmut Zemon johtamien Pahuuden Mestareiden jäsenistä.
* Boomerang esiintyy animaatiosarjassa *[[Ultimate Spider-Man (animaatiosarja)|Ultimate Spider-Man]]*, ääninäyttelijänään Rob Paulsen.

### Elokuvat
* Vaihtoehtoisesta universumista tulevat versio Bumerangista esiintyy animaatioelokuvassa *[[Spider-Man: Across the Spider-Verse]]* (2023). Elokuvassa piti alun perin esiintyä myös naispuolinen ja alkukantainen variantti nimeltä Luolanainen-Bumerangi, mutta hahmo leikattiin pois elokuvasta.
* Marvel Cinematic Universen versio Bumerangista tulee esiintymään elokuvassa *[[Spider-Man: Brand New Day]]* (2026).

## Lähteet

## Aiheesta muualla
*Marvel-kustantamon kotisivujen osuus Bumerangista 
*Spiderfan.org-sivuston osuus Bumerangista